open-index/open-wikipedia-markdown huggingface dataset:
Azione

**Azione** on italialainen liberaali puolue. Se irtautui virallisesti Demokraattisesta puolueesta vuonna 2019 ja on sittemmin liikkunut kohti poliittista keskustaa. 

## Historia
Alkujaan puolue tunnettiin nimellä *Siamo Europei*. Nimi tuli erillisestä vaaliohjelmasta, jota Demokraattiseen puolueeseen kuulunut Carlo Calenda alkoi käyttää omassa EU-vaalikampanjanssaan vuonna 2019. Calenda sai yli 270 000 ääntä ja tuli valituksi Demokraattisen puolueen listalta. Syyskuussa 2019 hän kuitenkin jätti Demokraattisen puolueen ja ilmoitti rakentavansa Siamo Europei -ohjelman ympärille uuden liberaalin ja edistysmielisen puolueen. Marraskuussa 2019 Calenda ilmoitti jättävänsä myös Europarlamentin S&D-ryhmän, koska Demokraattinen puolue ilmoitti menevänsä hallitukseen Viiden tähden liikkeen kanssa.

Calendan mukana Demokraattisesta puolueesta lähti myös Matteo Richetti, joka äänesti uuden hallituksen luomista vastaan. Richetti ilmoitti lähtönsä yhteydessä aikovansa tukea Calendan uutta poliittista liikettä. Virallisesti Azione perustettiin 21. syyskuuta 2019, jolloin se myös rekisteröityi italialaiseksi puolueeksi.

Tammikuussa 2022 Azione perusti poliittisen liiton +Europan kanssa. Tavoitteena on voittaa 10 % äänistä seuraavissa parlamenttivaaleissa. Helmikuussa 2022 puolueen puheenjohtajaksi valittiin senaattori Matteo Richetti ja puoluesihteeriksi Calenda.

## Ideologia ja näkemyksiä
Puolueen ideologiaan kuuluvat liberalismi ja edistysmielisyys. Lisäksi puolue on EU-myönteinen. Poliittiselta kirjoltaan Azionea on luonnehdittu keskustalaiseksi tai keskusta-vasemmistolaiseksi puolueeksi.

Puolue on vuodesta 2021 lähtien istunut Uudistuva Eurooppa -parlamenttiryhmässä Euroopan parlamentissa.

## Lähteet
Hidroparkin metroasema

**Hidropark** () on yksi Kiovan metron asemista. Se avattiin 5. marraskuuta 1965.

## Galleria

Kuva:Hidropark metro station Kiev 2011 03.jpg
Kuva:Hidropark metro station Kiev 2011 071.jpg


## Lähteet

## Aiheesta muualla
Mykola Horbal

**Mykola Horbal** ( 10. syyskuuta 1940Volovets (Wołowiec), Gorlicen piirikunta, Galitsia, Puola) on ukrainalainen runoilija, muusikko, opettaja, säveltäjä, toisinajattelija ja poliitikko.

Horbalin lemkolainen talonpoikaisperhe pakkosiirrettiin 1945, kun Neuvostoliiton aikana Puolassa ja Ukrainassa tehtiin laajoja väestönsiirtoja. Heidät asutettiin ensin Harkovan alueelle, josta he muuttivat 1947 Letiachen kylään Ternopilin alueelle. Horbal suoritti 1963 musiikinopettajan tutkinnon ja sen jälkeen opetti Borštšivissa ja johti siellä kahta yhtyettä. Hän jatkoi välillä musiikinopiskelua ja aloitti 1970 opettamisen Borštšivissa uudelleen. Hän aloitti myös runojen kirjoittamisen ja säveltämisen.

Horbal pidätettiin 1970 samizdat-kirjallisuuden levittämisestä ja neuvostovastaisen runouden kirjoittamisesta. Seuraavana vuonna hän sai tuomittiin viiden vuoden vankeustuomion ja kahden vuoden karkotustuomion. Hän suoritti tuomionsa leirillä Mordvassa ja Permissä ja osallistui leireillä poliittisten vankien järjestämiin mielenosoituksiin. Horbal laati yhdessä Zinoviy Antoniukin kanssa leirioloista raportteja, jotka salakuljetettiin ulkomaailmaan.

Horbal joutui 1975 karkotukseen Parabelin kylään Tomskin alueelle. Karkotuksen päättyessä Ukrainan Helsinki-ryhmän (UHG) toiminta oli päättymässä, sillä sen jäsenistä suurin osa oli vangittu. Hän meni 1977 Kiovaan tarkoituksena liittyä UHG:hen mutta ei ollut kuitenkaan julkinen jäsen. Hän auttoi vangittuja toisinajattelijoita ja heidän perheitään ja huolehti UHG:n aineiston salakuljettamisesta ulkomaille. Hänet pidätettiin 1979 tekosyyn varjolla ja tuomittiin 1980 viiden vuoden vankeuteen pakkotyöleirille. Leiriaikana hän kirjoitti runoja, joita salakuljetettiin ulos leiriltä ja julkaistiin ulkomailla.

Juuri ennen tuomion päättymistä Horbal tuomittiin uudestaan, nyt kahdeksan vuoden vankeuteen ja kolmen vuoden karkotukseen "erityisen vaarallisena rikoksenuusijana". Vuodesta 1985 alkaen hän suoritti tuomiota Permissä erikoistyöleirillä. Hänet armahdettiin 1988 ja siirrettiin Kiovaan, missä hänet vapautettiin virallisesti.

Horbal liittyi saman tien Ukrainan perestroikan aikaiseen toimintaan. Hän oli Ukrainan Helsinki-ryhmän toimeenpanevan komitean jäsen ja 1990–1994 Ukrainan republikaanisen puolueen Kiovan osaston päällikkö ja samaan aikaan Kiovan kaupunginvaltuuston jäsen. Hän oli 1997 perustetun Republikaanisen kristillisen puolueen perustajajäsen.

Horbal on kirjoittanut kuusi kirjaa, joista kaksi ensimmäistä pakkotyöleiriaikana. Esikoisteos, kuvitettu runokokoelma *Kolomyika dlia Andriika*, ilmestyi New Yorkissa 1981, ja hän on omistanut sen pojalleen. Toinen, *Detali pištanoho hodynnyka* ilmestyi New Yorkissa 1983 ja sisältää runoja ja lauluja. Hän on kirjoittanut myös kaksi muistelmateosta ja kaksi romaania. Hän on saanut runouteensa vaikutteita ukrainalaiselta runoilijalta Bohdan Ihor Antonytšilta.

Horbalille on myönnetty Vasyl Stusin palkinto.

## Huomioita

## Lähteet

## Aiheesta muualla
Millerovon lentotukikohta

**Millerovon lentotukikohta** () eli **Millerovon sotilaslentokenttä** (), on Venäjän Rostovin alueella, maanteitse noin 10 kilometriä Millerovon kaupungin keskustasta länsiluoteeseen sijaitseva, Venäjän ilmavoimien käyttämä sotilastukikohta. Sieltä on noin 20 kilometriä Ukrainan Luhanskin alueen rajalle.

Millerovon lentotukikohdassa toimii Venäjän Eteläisen sotilaspiirin 1. yhdistetyn ilmadivisioonan alainen 31. hävittäjälentorykmentti. Rykmenttiin kuuluu kaksi lentuetta Suhoi Su-30SM -hävittäjiä, yhteensä 24 lentokonetta. Aiemmin rykmentti lensi Mikojan MiG-29-hävittäjillä.

Lentotukikohta on osallistunut Itä-Ukrainan sotaan jo vuonna 2014. Tuolloin (2014) uutisoitiin myös mahdollisuudesta, että Venäjä toisi Mikojan MiG-31 -lentokoneita tukikohtaan tukemaan osallistumistaan Itä-Ukrainan sotaan. Venäjän ryhdyttyä laajempaan hyökkäyssotaan helmikuussa 2022, kahden ilmeisesti Ukrainan puolelta ammutun ohjuksen uutisoitiin osuneen 25. helmikuuta 2022 aamulla Millerovon lentotukikohtaan, tuhoten siellä 1-2 kappaletta Suhoi Su-30 -lentokoneita. Venäjä eikä Ukrainakaan ole virallisesti kommentoinut tätä sosiaalisen median kautta levinneiden videoiden osoittamaa sotatapahtumaa, josta myös Rostovin alueen viestimet ovat uutisoineet.

## Lähteet

## Aiheesta muualla
*Millerovo Air Base   (openaip.net)
*Vojennyi aerodrom Millerovo  (wikimapia.org)
*Aerodrom Millerovo  (livejournal.com)
Pavone

**Pavone** voi tarkoittaa ainakin seuraavia:

* Pavone Canavese, kunta Italiassa Piemonten alueella olevassa Torinon metropolikaupungissa
* Pavone del Mella, kunta Pohjois-Italiassa Brescian maakunnassa Lombardian alueella
* Rita Pavone, italialainen laulaja ja näyttelijä
Pavone Canavese

**Pavone Canavese** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3&nbsp;680 asukasta.

## Lähteet

## Aiheesta muualla

*Kunnan verkkosivut
Rouvres-sous-Meilly

**Rouvres-sous-Meilly** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 36 kilometriä Beaunen kaupungista luoteeseen.

Kunnan keskustassa oleva Saint-Aignanin kirkko on rakennettu 1400-luvulla, ja sitä kunnostettiin 1700- ja 1800-luvuilla. Kirkon kellotorni on rakennettu tuffista. Kirkko on yhteinen naapurikunta Meilly-sur-Rouvresin kanssa. Samoin ovat kirkkoa vastapäätä tien toisella puolella olevat kunnantalo ja koulu, jotka ovat Meilly-sur-Rouvresin kunnan puolella.

## Lähteet

## Aiheesta muualla
Anne Louise Ashley-Greenstreet

**Anne Louise Ashley-Greenstreet** (17. helmikuuta 1835 – ?) oli englantilainen kirjailija.

Ashley-Greenstreetin elämästä ei ole säilynyt paljoa tietoja. Hän oli kotoisin Sheffieldistä, ja hänen isänsä oli koulumestari. Hän solmi avioliiton 41-vuotiaana.

Yksi hänen kirjoittamansa hengellinen laulu on säilynyt, vuonna 1871 julkaistu ”A little talk with Jesus”. Tämä tieto on säilynyt John Julianin vuonna 1907 julkaisemassa sanakirjassa *A Dictionary of Hymnology*, jonka mukaan Ashley-Greenstreetin kirjoittama suosittu laulu ”A little talk with Jesus” oli ilmestynyt otsikolla ”In affliction” (Ahdingossa) hänen runokokoelmassaan *Heart Yearnings after Home* vuonna 1871. Vuoden 1880 laitoksessa runon nimi oli ”Communion”.

Laulu on ilmestynyt ruotsiksi vuonna 1880 Lina Sandellin kääntämänä Korsblomman-kalenterissa, jossa laulu oli merkitty Sandellin kirjoittamaksi vuonna 1879. Laulu on Ruotsin kirkon virsikirjan ekumeenisessa osassa virsi 207 ”En liten stund med Jesus”. Suomeksi laulu on julkaistu vuonna 1924 ilmestyneessä Ruotsin kirkon suomenkielisessä virsikirjassa numerolla 248 ”Jeesuksen kanssa hetki, Se kaiken tasoittaa”, ja laulun tekijäksi on merkitty Lina Sandell-Berg. Vuoden 2002 virsikirjassa sen käännös ”Vain hetki Herran kanssa se mielen tyynnyttää” on Anna-Maija Raittilan uusi suomennos vuodelta 1999. 

Laulu on suomeksi myös ''Hengellinen laulukirja'' -kirjassa laulu 473 ”Jeesuksen kanssa hetki, Se mieltä virvoittaa” ja ''Siionin kannel'' -kirjassa laulu 126, ”Vain hetki Herran kanssa, se mielen rauhoittaa” (suomennos Johanna Ailio).

## Lähteet
Avoin tiedostomuoto

**Avoin tiedostomuoto** tai **avoin tiedostoformaatti** () on tiedostomuoto, jonka on avoimesti ilman kaupallista ohjelmaa kenen tahansa saatavilla ja hyödynnettävissä oleva spesifikaatio. Spesifikaatio on lisensoitu avoimella lisenssillä.

Avoimen tiedostomuodon ansiosta tiedostoja voi avata ja käyttää useissa ohjelmissa. Jos esimerkiksi luodaan tekstitiedosto jollakin tekstieditorilla, sen voi avata myös monella tekstinkäsittelyohjelmalla. Sitä vastoin suljettuun tiedostomuotoon tallennetun tiedoston voi avata mielekkäästi vain tiedostomuotoa hallinnoivan tahon sääntelemillä ohjelmilla. Esimerkiksi suljetussa .PAGES-muodossa olevia tiedostoja voi avata vain Apple Pages -ohjelmalla.

2000-luvun alkuvuosina tietotekniikassa alettiin yhä enemmän siirtyä avoimiin tiedostomuotoihin. Avoimien tiedostomuotojen, kuten OpenDocument, käyttö on kasvanut, ja esimerkiksi Adobe teki vuonna 2017 PDF:stä avoimen tiedostomuodon. PDF:n spesifikaatioita hallinnoi ja ylläpitää nyt kansainvälinen standardointijärjestö International Organization for Standardization (ISO). Suomessa, muualla Euroopassa ja enimmäkseen muualla maailmassakin on julkishallinnossa suosituksia ja ohjeistuksia avoimien tiedostomuotojen käyttämiseksi. Tehtävää on kuitenkin edelleen.

## Esimerkkejä avoimista tiedostomuodoista
* PNG, rasterikuvamuoto, jonka on standardoinut ISO/IEC
* SVG, vektorikuvamuoto
* OpenDocument, tiedostomuoto dokumenteille

## Katso myös
* Avoin protokolla
* Avoin standardi

## Lähteet

## Aiheesta muualla

* OpenFormats
Ruostelampi (Autionperä, läntinen)

**Ruostelampi** on Keski-Suomessa Kivijärvellä Autionperä lähellä sijaitseva järvi. Järven kaakkoispuolella on samanniminen, mutta suurempi Ruostejärvi.

## Maantietoa
Järven pinta-ala on 2,9&nbsp;hehtaaria, se on 300&nbsp;metriä pitkä ja 150&nbsp;metriä leveä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,05 miljoonaa kuutiometriä. Sen keskisyvyys on 1,8&nbsp;metriä ja suurin syvyys on 3&nbsp;metriä. Järven rantaviivan pituus on 700&nbsp;metriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Leukunjoen valuma-alueeseen (14.448) järvi kuuluu. Järven vedenpinnan korkeus on 172&nbsp;metriä mpy.

## Lähteet
Kauko Laukkonen

**Kauko Laukkonen** (29. marraskuuta 1935 Helsinki – 19. marraskuuta 2009 Helsinki) oli suomalainen muusikko. Hän toimi lyömäsoitinten opettajana Keski-Pohjanmaan musiikkiopistossa. Hän toimi vakinaisessa virassa Helsingin kaupunginorkesterissa sekä lyömäsointinten äänenjohtajana.

## Lähteet
Jane Eliza Leeson

**Jane Eliza Leeson** (1808 Wilford, Nottinghamshire, Englanti – 18. marraskuuta 1881 Leamington, Warwickshire) oli englantilainen kirjailija ja erityisesti lasten virsien runoilija.

Leeson oli katolis-apostolisen kirkon jäsen, mutta myöhemmällä iällään hän liittyi katoliseen kirkkoon. Leesonin varhaisin tunnettu teos on lastenlaulujen kokoelma *Infant Hymnings*. Hän on julkaissut useita lapsille tarkoitettuja hengellisten laulujen kokoelmia.

Katolisen papin Henry Formbyn julkaisemassa *Catholic Hymns arranged in order for the principal Festivals, Feasts of Saints, and other occasions of Devotion throughout the Year* vuodelta 1853 julkaistiin Leesonin englanninkielinen käännös “Christ the Lord is Risen Today" keskiaikaisesta Wipo Burgundilaisen kirjoittamasta sekvenssistä "Victimae Paschali laudes immolent Christiani". Vuonna 1864 julkaistussa kokoelmassa *Hymns for the Use of the Churches* julkaistiin viisi Leesonin kirjoittamaa hymniä ja neljä käännöstä latinankielisistä hymneistä.

Leesonin "Christ the Lord is Risen Today" -hymni on Ruotsin kirkon virsikirjassa virsi 151 "Denna dag stod Kristus opp" Britt G. Hallqvistin kääntämänä. Vuoden 2002 suomenkielisessä virsikirjassa se on Pekka Kivekkään vuonna 1998 kääntämänä "Tänään Kristus noussut on." Virren sävelmä on Robert Williamsin sävelmä vuodelta 1817.

"Christ the Lord is risen today" on myös alkusanat toiselle pääsiäisajan hymnille, joka on Charles Wesleyn vuonna 1739 kirjoittama virsi "Surrexit Christus hodie" -hymnin pohjalta ja julkaistu *Lyra Davidica* -kokoelmassa.

## Lähteet
Märkänäppylä

**Märkänäppylä** eli **finni**, **mätänäppylä** tai **märkänäppy** on näppylä, joka syntyy iholle, kun talirauhastiehyen tukkiva komedo, talimassan ja sarveismassan muodostama ihomato, tulehtuu. Tällöin syntyy punainen ja paksu näppylä, jolla voi olla märkänen huppu.

Talirauhasen tulehduksen aiheuttaa *[[Propionibacterium acnes]]* -bakteeri, mutta myös *[[Malassezia]]*-rasvahiivoilla on luultavasti osuutta tulehdukseen. Märkänäppylöitä esiintyy tavallisessa eli märkänäppyläisessä aknessa, joka on vaikeampi kuin komedoakne mutta lievempi kuin kystinen akne ja onteloakne. Märkänäppylöitä tulee yleisimmin kasvoihin, yläselkään ja rintakehään. Niitä esiintyy etenkin murrosikäisillä ihmisillä. Murrosiässä sukupuolirauhaset alkavat tuottaa kiihtyvällä tahdilla sukupuolihormoneita. Mieshormonit yhdistyvät talirauhasen mieshormonireseptoreihin ja saavat talirauhassolun tuottamaan erittäin runsaasti talia, mikä voi aiheuttaa tiehyen tukkeutumisen ja tulehduksen.

Jos tiehyttä ei saada ajoissa auki, bakteereita ja sarveiskertymiä valuu alaspäin verinahkaan, eikä tulehdusta enää voi hoitaa ulkopuolelta. Kun puolustajasolut ja siivooja-syöjäsolut ovat parantaneet tällaisen tulehduksen, jäljelle jää usein arpi.

Märkänäppylän puristaminen voi työntää sen sisällön syvemmälle tai tuoda ihoon lisää bakteereita likaisista sormista. Turvallisempaa on levittää näppylää kevyesti painelemalla, jolloin se saattaa joskus tyhjentyä painumatta syvemmälle.

## Lähteet
Putler

**Putler** (; myös **Vladolf Putler**  tai **Vladolph Putler**) on halventava neologismi, joka muodostui yhdistämällä Venäjän presidentin Vladimir Putinin ja Saksan diktaattorin Adolf Hitlerin nimet. Sitä käytetään usein iskulauseessa ”Putler Kaput!” (; ) ja Putinin vastustajilla. Termillä on negatiivinen konnotaatio.

Pilkkanimitystä on Venäjällä käytetty Putinin ja Hitlerin rinnastusten yhteydessä esimerkiksi seinäkirjoituksissa ainakin Georgian sodasta 2008 alkaen ja sen jälkeen Krimin miehityksen 2014 aikaan. Putinia vastustavat mielenosoittajat kaikkialla maailmassa ovat käyttäneet nimitystä myös Ukrainan sodan 2022 yhteydessä.

## Sanan alkuperä
Venäläisen kielitieteilijän Boris Sharifullinin mukaan sana ”Putler” syntyi Venäjällä. Ranskalaisen historioitsija Marlène Laruellen mukaan sanan keksi ukrainalainen lehdistö.

## Sanan käyttö
Sana ”Putler” yleistyi Venäjän ja Ukrainan konfliktin yhteydessä. Venäläisten saksankielisen iskulauseen *Putler Kaputtin* käyttö edustaa kielenvaihtoa erityisenä peliasemana, mikä luo vaikutelman, että nämä sanat ovat ulkomaalaisen henkilön käytössä, mutta silti venäläisille ymmärrettäviä sanoja.

## Katso myös
* Putin h’uilo!

## Lähteet

## Aiheesta muualla
Kivijärvi (Kannonkoski, Mannilankylä)

**Kivijärvi** on Keski-Suomessa Kannonkoskella Mannilankylä lähellä sijaitseva järvi.

## Maantietoa
Järven pinta-ala on 2,0&nbsp;hehtaaria, se on 450&nbsp;metriä pitkä ja 100&nbsp;metriä leveä. Siinä ei ole kartan mukaan saaria. 
Järvi on luodattu ja siitä on julkaistu syvyyskartat. Järven tilavuus on 0,085 miljoonaa kuutiometriä. Sen keskisyvyys on 0,4&nbsp;metriä ja suurin syvyys on noin yksi metriä. Järven rantaviivan pituus on 900&nbsp;metriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) järvi kuuluu. Järven vedenpinnan korkeus on 165,5&nbsp;metriä mpy.

## Lähteet
Stadio Marcantonio Bentegodi

**Stadio Marcantonio Bentegodi** on Italian Veronassa sijaitseva urheilustadion, joka on valmistunut vuonna 1963. Stadion on Hellas Veronan kotikenttä ja Bardolino Verona pelaa stadionilla Naisten Mestarien liigan otteluita. Vuoteen 2021 saakka Stadio Marcantonio Bentegodi oli myös Chievo Veronan kotikenttä. Vuoden 1990 jalkapallon MM-kilpailuissa stadionilla pelattiin neljä ottelua. Stadion on nimetty veronalaisen urheiluvaikuttajan Marcantonio Bentegodin (1818–1873) mukaan.

## Lähteet

## Aiheesta muualla
Operaatio Storax

**Operaatio Storax** oli 47 ydinkokeen sarja, joka toteutettiin vuosina 1962-1963 Nevadan koealueella Yhdysvalloissa. Suurin laukaistu ydinräjähde oli 115 kilotonnia voimakkuudeltaan. Kaikki sarjan ydinkokeet toteutettiin maan alla, sekä ensi kertaa Yhdysvaltain historiassa tällä tavoin. Tätä edeltävästi oli ainakin Operaatio Plumbbobissa toteutettu maanalaisia ydinkoeräjäyksiä.

## Lähteet
Kalle Varis

**Kalle Varis** (s. 11. maaliskuuta 2004 Imatra) on suomalainen jääkiekkomaalivahti, joka edustaa Mestis-joukkue Kiekko-Vantaata.

## Ura
### Seuraura
Varis on Imatran Ketterän kasvatti. Kaudeksi 2018–2019 hän siirtyi Saimaan Palloon ja Ketterän C-nuorten yhdistelmäjoukkueeseen. Kaudella 2019–2020 Varis pelasi sen lisäksi myös seurojen omissa B-juniorijoukkueissa. Kauden 2020–2021 hän pelasi suurimmaksi osaksi SaiPan U18-joukkueessa. Varis palkittiin kauden päätteeksi U18 SM-sarjan parhaana maalivahtina Jarmo Myllys -palkinnolla ja hänet valittiin ensimmäiseen tähdistökentälliseen. Varis pelasi myös kaksi ottelua SaiPan U20-joukkueessa. Hän puki kauden aikana myös Ketterän Mestis-joukkueen paidan, mutta Varis ei kuitenkaan saanut peliaikaa.

Huhtikuussa 2021 Varis teki SaiPan kanssa 2+2-vuotisen SM-liigasopimuksen. Hän pelasi kauden 2021–2022 suurimmaksi osaksi seuran U20-joukkueessa, mutta Varis esiintyi myös SaiPan ja Ketterän U18-yhdistelmäjoukkueessa. 22. helmikuuta 2022 hän debytoi lainalla Ketterän Mestis-joukkueen maalinsuulla vierasottelussa Kooveeta vastaan, jolloin Varis torjui joukkueelle 5–4-voiton. Ensimmäisen ja kauden ainoaksi jääneen SM-liigaottelunsa hän pelasi SaiPassa runkosarjan päätöskierroksella 22. maaliskuuta 2022 Turun Palloseuraa vastaan. Varis torjui ottelussa 17 kertaa ja hän päästi taakseen neljä maalia, kunnes Variksen tilalle SaiPan maalinsuulle ottelun kolmanteen erään vaihdettiin Cody Porter. Joukkue hävisi ottelun lopulta lukemin 0–5.

Kauden 2022–2023 Varis aloitti SaiPa aloitti U20-joukkueessa. Loppukaudella hän sai tililleen kaksi SM-liigaottelua, kun Niclas Westerholm oli siirtynyt Oulun Kärppiin ja Jere Huhtamaa oli sivussa. SaiPan kauden päätyttyä maaliskuussa 2023 seura lainasi hänet loppukaudeksi Ketterän Mestis-joukkueeseen. Varis pelasi siellä yhden runkosarjaottelun. Myös 2023–2024 hän pelasi pääosin SaiPan U20-joukkueessa. Varis pelasi myös yhden SM-liigaottelun.

Kaudeksi 2024–2025 Varis palasi Mestikseen ja siirtyi vuoden mittaisella sopimuksella Kiekko-Vantaaseen. Hän pelasi kauden aikana 25 runkosarjaottelua torjuen kahdeksan voittoa ja viisi pudotuspeliottelua torjuen yhden voiton. Varis jäi kuitenkin niukasti kakkosmaalivahdiksi Juuso Helomaalle. Hän voitti kauden päätteeksi Mestis-pronssia. Huhtikuussa 2025 Varis teki seuran kanssa vuoden mittaisen jatkosopimuksen. Lokakuussa Kiekko-Vantaa lainasi hänet Helsingin IFK:hon, kun sekä Niko Hovinen että Paavo Kohonen joutuivat sivuun. Varis puki kolmeen otteluun, mutta hän toimi kaikissa kakkosmaalivahtina Rastislav Eliášille, eikä saanut peliaikaa.

### Maajoukkueura
Varis on pelannut yhden nuorten ja yhden poikien maaottelun. Hän edusti myös nuorten olympiakisoissa 2020 Sveitsin Lausannessa useiden eri maiden jääkiekkoilijoista koottua Mustaa joukkuetta 3 vs 3 -turnauksessa.

## Muuta
Varis on opiskellut Imatran yhteislukiossa.

## Tilastot

## Lähteet

*
*
*

### Viitteet
Stadio San Filippo

**Stadio San Filippo–Franco Scoglio** on Italian Messinassa sijaitseva jalkapallostadion, joka on valmistunut vuonna 2004. Se on ACR Messinan kotikenttä. Italian jalkapallomaajoukkue on pelannut Stadio San Filippolla yhden ottelun marraskuussa 2004, jolloin se kohtasi ystävyysottelussa Suomen. Stadion on nimetty San Filippon kaupunginosan sekä jalkapallovalmentaja Franco Scoglion mukaan.

## Lähteet
 

## Aiheesta muualla
Anna Johansson

**Anna Frida Wiktoria Johansson** (s. 29. toukokuuta 1971 Göteborg) on ruotsalainen sosiaalidemokraattisen puolueen poliitikko. Hän on istunut valtiopäivillä vuodesta 2014 ja toimi Ruotsin infrastruktuuriministerinä vuosina 2014–2017. Hän joutui eroamaan ministerinvirasta Ruotsin kuljetushallituksen it-skandaalin yhteydessä.
## Yksityiselämä
Johansson on naimisissa ja hänellä on neljä lasta.

Johanssonin isä Göran Johansson (1945–2014) oli myös sosiaalidemokraatti ja toimi Göteborgin kunnanhallituksen puheenjohtajana vuosina 1988–1991 sekä 1994–2009.
## Lähteet

## Aiheesta muualla
* ''Anna Johansson'' Ruotsin valtiopäivien verkkosivuilla
Stadio Ennio Tardini

**Stadio Ennio Tardini** (myös **Il Tardini**) on Italian Parmassa sijaitseva jalkapallostadion, joka on valmistunut vuonna 1923. Stadion on Parma FC:n kotikenttä. Myös Italian jalkapallomaajoukkue on pelannut stadionilla kahdeksan A-maaottelua. Stadion on nimetty seuran entisen puheenjohtajan Ennio Tardinin (1879–1923) mukaan.

## Lähteet

## Aiheesta muualla

*Stadio Ennio Tardinin kotisivut
Petteri Kajanmaa

**Petteri Kajanmaa**  (s. 1966 Helsinki) on suomalainen eversti, joka vuodesta 2019 lähtien toimi Maanpuolustuskorkeakoulun sotataidon laitoksen johtajana. Hän siirtyi vuonna 2022 Naton palvelukseen yliesikuntaan Belgiaan kahdesta kolmeen vuotta kestävään tehtävään, jossa suunnitellaan Suomen puolustuksen Nato-yhteensopivuutta.

## Työura
Kajanmaa suoritti yleisesikuntaupseerin tutkinnon vuonna 1999 ja everstiksi hänet ylennettiin 2017. Hän on toiminut muun muassa sotilastarkkailijaoperaation apulaiskomentajana YK:n operaatiossa (UNTSO) Lähi-idässä, opiskelijana Army War Collegessa Yhdysvalloissa, monikansallisen prikaatin apulaiskomentajana Libanonissa (UNIFIL) sekä opettajana ja pääopettajana Maanpuolustuskorkeakoululla. 

Hän on ollut aktiivisesti mukana Upseeriliiton toiminnassa, toimien muun muassa sen hallituksessa. Vuonna 2009 liitto valitsikin hänet Vuoden upseeriksi.

## Julkaisut

## Lähteet
Nicola Renzi

**Nicola Renzi** (s. 18. kesäkuuta 1979) on sanmarinolainen poliitikko, joka on toiminut maansa kapteenivaltionhoitajana sekä ulkoministerinä.

## Tausta ja yksityiselämä
Renzi on syntynyt vuonna 1979 Città di San Marinossa. Renzi opiskeli klassisia kieliä Bolognan yliopistossa ja on sittemmin täydentänyt opintojaan arkeologialla ja yleisellä kielitieteellä Pariisissa. Vuosina 2003–2004 hän opetti latinaa ja kreikkaa San Marinon lyseossa. Vuonna 2013 hän väitteli tohtoriksi San Marinon tasavallan yliopistosta pääaineenaan historia. Hänen väitöskirjansa käsitteli Senecan politiikkaa.

Renzi on naimisissa Valeria Ugolinin kanssa. Parilla on yksi poika. Renzi on aktiivinen San Marinon Rotary -klubissa, Dante Alighieri -seurassa sekä Italialaisen ruokakulttuurin akatemiassa.

## Poliittinen ura
Renzi lähti mukaan politiikkaan liittymällä vuonna 2009 Allianza Popolare -puolueen jäseneksi. Hänet valittiin ensimmäisen kerran suur- ja yleisneuvostoon vuonna 2012. Allianza Popolaren tilalle perustettiin vuonna 2013 Tulevaisuuden tasavalta -puolue, jonka perustajajäsen Renzi on.

Syyskuussa 2015 Renzi valittiin kapteenivaltionhoitajan virkaan yhdessä Lorella Stefanellin kanssa. Heidän puolivuotinen toimikautensa alkoi 1. lokakuuta samana vuonna.

Joulukuussa 2016 Renzi nimitettiin maansa ulkoministeriksi. Häntä seurasi virassa Luca Beccari tammikuussa 2020.

## Kunnianosoituksia

*  Italian tähden ritarikunta (Italia, 2018)

## Lähteet
Meilly-sur-Rouvres

**Meilly-sur-Rouvres** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 37 kilometriä Beaunen kaupungista luoteeseen.

Kunnan palvelut on jaettu naapurikunta Rouvres-sous-Meillyn kanssa. Saint-Aignanin kirkko on Rouvres-sous-Meillyn kunnan puolella, kun taas kunnantalo ja koulu ovat Meilly-sur-Rouvresin kunnan puolella. Käytännössä kunnilla on yhteinen keskusta.

## Tunnettuja kuntalaisia
*Jeanne Rozerot (1867-1914), kirjailija Émile Zolan kahden lapsen äiti, haudattu kirkon hautausmaalle

## Lähteet

## Aiheesta muualla
Maissana

**Maissana** on Italiassa Ligurian alueen La Spezian maakunnassa sijaitseva kunta. Maissanassa on noin 600 asukasta (2021).

## Lähteet

## Aiheesta muualla
Džankoin lentotukikohta

**Džankoin lentotukikohta** (, ) eli **Džankoin sotilaslentokenttä** (, ) (ICAO: **UKFY**) on Ukrainan Krimin autonomisen tasavallassa, Džankoin kaupungin kyljessä, vain kaksi kilometriä kaupungin keskustasta kaakkoon sijaitseva sotilastukikohta. Vuodesta 2014 se on ollut osa Venäjän miehittämää Krimin niemimaata. Eurooppatie E105 ohittaa tukikohdan sen luoteispuolelta ja E97 tekee mutkan kiertäen tukikohdan sen pohjois- ja itäpuolitse.

Džankoin lentotukikohdassa toimi joulukuussa 2021 Venäjän 39. helikopterirykmentti (39 VP). Siihen kuuluu yksi lentue Kamov Ka-52 -koptereita, toinen lentue Mil Mi-28N- tai Mil Mi-35M -koptereita sekä kolmas lentue Mil Mi-8AMTŠ -koptereita. 

## Lähteet

## Aiheesta muualla
*Vojennyi aerodrom Džankoi  (wikimapia.org)
Stadio Cino e Lillo Del Duca

**Stadio Cino e Lillo Del Duca** on Italiassa Ascoli Picenon kaupungissa sijaitseva urheilustadion, joka on valmistunut vuonna 1962. Se on muun muassa Ascolin jalkapallojoukkueen kotikenttä. Stadionilla ovat pelanneet otteluitaan myös Italian miesten- ja naisten jalkapallomaajoukkueet sekä Italian rugbymaajoukkue. Stadion on nimetty liikemiesveljesten Cino ja Lillo Del Ducan mukaan.

## Lähteet

## Aiheesta muualla
Albert Akulov

**Albert Petrovitš Akulov** () oli neuvostoliittolainen diplomaatti ja KGB:n residentti, joka toimi Suomessa Neuvostoliiton suurlähetystössä yhteensä 23 vuotta.

Ensimmäisen kerran hän saapui Helsinkiin syyskuussa 1954. Akulov puhui täydellistä suomea. Hänet karkotettiin maasta 1973, mutta hän palasi kymmenen vuotta myöhemmin "toivottuna vieraana" takaisin.

## Toiminta
1970-luvulla Akulov oli virallisesti lehdistöavustaja ja KGB:n eversti.

Akulov luovutti Päivän Sanomat -lehden päätoimittaja Eero Santalalle (KGB:n koodinimi "Samuel") kansanedustaja Georg C. Ehrnroothin kirjeenvaihtoa, joka julkaistiin lehdessä tavoitteena Ehrnroothin mustamaalaus. Jo pelkästään kirjeenvaihto Yhdysvaltain republikaanipuolueen jäsenen kanssa riitti Suomessa Ehrnroothin leimaamiseksi fasistiksi, jopa hänen oman puolueensa RKP:n toimesta.

Akulov karkotettiin Suomesta keväällä 1973 yrityksestä rekrytoida Turkin suurlähettilään autonkuljettaja KGB:n kuriiriksi.

Viimeisellä komennuksellaan Akulov oli lähetystöneuvos.

## Teoksia
Akulov on kirjoittanut muistelmateoksen *Vuodet Tehtaankadulla* (20 лет на Техтаанкату), joka ilmestyi 1996 Esa Adrianin suomentamana ja Otavan kustantamana ().

## Viitteet
Turvasuojaaja

**Turvasuojaaja** on siviilihenkilö, joka suorittaa ansiotarkoituksessa rakenteellisen suojauksen tai sähköisten valvontajärjestelmien suunnittelemista, asentamista, korjaamista tai muuttamista sekä muiden turvallisuusjärjestelyjen suunnittelemista. Turvasuojaajana toimiminen vaatii viranomaishyväksynnän.

Turvasuojaajaksi voidaan hyväksyä 18 vuotta täyttänyt henkilö, joka tunnetaan rehelliseksi ja luotettavaksi ja on henkilökohtaisilta ominaisuuksiltaan sopiva turvasuojaajaksi sekä hoitaa turvasuojaustehtäviä. Hyväksyntä on voimassa enintään viisi vuotta, ja sen merkiksi poliisilaitos antaa hyväksytylle turvasuojaajakortin, joka on esitettävä työtehtävissä mm. toimeksiantajan edustajalle, muulle työtehtävien kohteelle ja valvontaviranomaiselle.

Suomessa turvallisuusalan lainsäädännön perustana pidetään yksityisistä turvallisuuspalveluista annettua lakia (282/2002). Lisäksi turvallisuusalaa koskevat muun muassa valtioneuvoston asetus yksityisistä turvallisuuspalveluista (534/2002) sekä valtioneuvoston asetus turvallisuusalan neuvottelukunnasta (285/2002).

Vuonna 2022 Poliisihallitus perui 402 turvasuojaajan luvat. Tämä oli suurin osa perutuista yksityisten turvallisuusalan toimijoiden luvista.

## Lähteet
Kaspar Keskiyö

**Kaspar Keskiyö** on Johan De Moorin piirtämä albumisarja, jonka osat Semic julkaisi suomeksi vuosina 1988, 1989 ja 1991. Tarinat on kirjoittanut Stephen Desberg.

Semic mainosti sarjaa luettelossaan: "Kaspar Keskiyö vie lukijansa salaperäiseen Keskiyön maahan. Sarjan kolme osaa muodostavat yhtenäisen, jännittävän tarinan. Teksti ja kuvitus: Johan de Moor."

## Julkaisut

* Taikanaamion salaisuus (De l'autre cóté du masque) ; kertomus: Stephen Desberg; suom. Jukka Torvinen, Semic 1988  
* Yön saalistajat (Les chasseurs dans la nuit); kertomus: Stephen Desberg; suom. Jukka Torvinen, Semic 1989 
* Kuivien kyynelten Prinssi (Le prince des l'armes séches); kertomus: Stephen Desberg, teksti: Stephen Desberg. Suom. Kari Salonen. Semic 1991 

## Lähteet

## Aiheesta muualla
* Keskustelu Kvaakin sivulla
Eero Tuomola (teollisuusneuvos)

**Eero Ilmari Tuomola** (17. marraskuuta 1916 Tampere – 25. maaliskuuta 1974 Tampere) oli suomalainen tekstiilialan yrittäjä ja yritysjohtaja, joka sai teollisuusneuvoksen arvonimen.

Tuomolan vanhemmat olivat kamreeri Väinö Emil Tuomola ja Anni Maria Käkönen ja puoliso vuodesta 1943 Aila Helene Sutinen. Tuomola tuli ylioppilaaksi Jämsän yhteiskoulusta ja jatkoi opintojaan Tampereen kauppaopistossa. Hän osallistui molempiin sotiin, joskin työskenteli jatkosodan aikana 1943–1945 Valtion lentokonetehtaalla myyntiosaston esimiehenä ja mainospäällikkönä. Tämän jälkeen hänestä tuli appensa Matti Sutisen perustaman kutomon toimitusjohtaja. Vuonna 1949 Matti-Trikooksi nimensä muuttanut yhtiö kehittyi perheyrityksenä merkittävästi. Yrityksen toimitusjohtajana Tuomola työskenteli vuoteen 1972 ja sen jälkeen vielä yrityksen hallituksen puheenjohtajana. Tuomola toimi myös Matti-Trikoon sisaryhtiön Epilän Sementtivalimon toimitusjohtajana ja johtokunnan puheenjohtajana 1945–1951. Hän oli Tampereen kaupunginvaltuuston jäsen 1957–1972 ja hänellä oli muitakin alueellisia, oman alansa ja yrittäjien luottamustehtäviä. Tuomola oli myös aktiivinen ratsastuksen seura- ja kilpailutoiminnan piirissä ja hänet muistetaan merkittävänä lahjoittajana. Teollisuusneuvoksen arvonimen Tuomola sai vuonna 1973.

## Lähteet
Lonnie Liston Smith

**Lonnie Liston Smith** (s. 28. joulukuuta 1940 Richmond, Virginia) on yhdysvaltalainen pianisti ja kosketinsoittaja, jonka tyylilajeja ovat jazz, soul ja funk. Smith on soittanut Gato Barbierin, Art Blakeyn, Betty Carterin, Miles Davisin,  Rahsaan Roland Kirkin ja Pharoah Sandersin kokoonpanoissa. Vuodesta 1973 hän on tehnyt soolouraa.

Lonnie Liston Smith löysi 16-vuotiaan basisti- ja jazzsäveltäjälupauksen Marcus Millerin, otti tämän mukaan sooloalbumilleen *Exotic Mysteries* (1978) ja saattoi tämän myöhemmin yhteen Miles Davisin kanssa.

## Elämä ja ura
Smith valmistui musiikkipedagogiksi Baltimoren Morgan State Universitystä vuonna 1961, muutti New Yorkiin ja pääsi kosketinsoittajaksi rumpali Art Blakeyn kokeilevaan Jazz Messengers -yhtyeeseen. Sen jälkeen hän soitti rumpali Max Roachin yhtyeessä ja vuonna 1965 multi-instrumentalisti Rahsaan Roland Kirkin kanssa muun muassa tämän albumilla *[[Rip, Rip and Panic]]*.

Siihen asti pianoa soittanut Smith alkoi kokeilla sähköisiä kosketinsoittimia liityttyään vuonna 1958 Pharoah Sandersin kiertuekokoonpanoon. Pari vuotta myöhemmin hän aloitti yhteistyön Miles Davisin kanssa, kunnes siirtyi soolouralle 1973.

Smith vieraili ensi kertaa Suomessa vuonna 2009, jolloin hän soitti yhtyeineen helsinkiläisen Funky Elephant -ryhmän 15-vuotisjuhlaillassa Virgin Oil -ravintolassa.

## Levytyksiä
**Astral Traveling*, Flying Dutchman, 1973.
**Cosmic Funk*, Flying Dutchman, 1974.
**Expansions*, Flying Dutchman, 1975.
**Visions of a New World*, Flying Dutchman, 1975.
**Reflections of a Golden Dream*, RCA, 1976.
**Live!*, RCA, 1977.
**Renaissance*, RCA, 1977.
**Loveland*, Columbia, 1978.
**A Song for the Children*, Columbia, 1979.
**Dreams of Tomorrow*, Doctor Jazz, 1979.
**Love Is the Answer*, Columbia, 1980.
**Love Goddess*, Startrak, 1983.
**Silhouettes*, Doctor Jazz, 1984.
**Rejuvenation*, Doctor Jazz, 1985.
**Make Someone Happy*, Doctor Jazz, 1989.
**Ankhspansion*, Novus, 1991.
**Magic Lady*, Startrak, 1991.
**Transformation*, Loveland, 1998.
**Exotic Mysteries / Loveland*, Sony International, 1998.
**Explorations: The Columbia Years*, Legacy, 2002.

## Lähteet

## Aiheesta muualla
*Lonnie Liston Smith Allmusic-tietokannassa 
*Lonnie Liston Smithin oma verkkosivusto
Krasuha

**1RL257 Krasuha-4** on venäläinen elektronisen sodankäynnin järjestelmä. Järjestelmä on tarkoitettu häiritsemään ja aiheuttamaan vahinkoa vihollisen järjestelmille ja kommunikaatiolle kuten matalalla Maan kiertoradalla oleville satelliiteille, maahan sijoitetuille tutkille ja valvontalentokoneille (AWACS).
Järjestelmä toimii 150&ndash;300 kilometrin säteellä. Järjestelmä toimii tuottamalla voimakkaita häiriösignaaleja tutkan ja muiden radiolähteiden taajuuksilla.
Järjestelmän on suunnitellut ja valmistanut Brjanskin sähkömekaaninen tehdas (KRET), ja ensimmäiset järjestelmät on otettu käyttöön vuonna 2013.
Krasuha-4 on suunniteltu täydentämään Krasuha-2-yksiköitä.

**1L269 Krasuha-2** on maahan sijoitettu järjestelmä, joka on suunniteltu häiritsemään AWACS-tutkaa 250 kilometrin säteellä. Krasuha-2 häiritsee lentokoneisiin sijoitettua tutkaa, tutkaohjattuja aseita ja ohjuksia. Ohjukset eivät saavuta kohdettaan, koskaan niille annetaan väärennetty kohde etäällä oikeasta. Venäjä käyttää Krasuha-2:ta suojaamaan Iskander-ohjusyksiköitä.

Järjestelmää on käytetty miehittämättömiä ilma-aluksia vastaan Syyrian sodassa.

## Lähteet
Mustola (Lappeenranta)

**Mustola** on Lappeenrannan kaupunginosa. Mustola sijaitsee noin 8 kilometriä Lappeenrannan keskustasta itään päin. Mustola kuuluu Lappeenrannan alueellisessa jaossa Lauritsalan alueeseen.

Saimaan kanava kulkee alueen halki ja sen varrella ovat Mustolan lampi ja Mustolan sulku. Noin kilometri alavirtaan sulusta on Mustolan satama. Sulun pohjoispuolella sijaitsee asuinalue.

## Lähteet
H.E.A.T (albumi)

**H.E.A.T** on ruotsalaisen rock -yhtye H.E.A.Tin samanniminen debyyttialbumi, joka julkaistiin 28. huhtikuuta 2008.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 7/10

## Lähteet
Address the Nation

**Address the Nation** on ruotsalaisen rock -yhtye H.E.A.Tin kolmas studioalbumi, joka julkaistiin 26. maaliskuuta 2012.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 8½/10

## Lähteet
H.E.A.T. II

**H.E.A.T II** on ruotsalaisen rock-yhtyeen H.E.A.Tin kuudes studioalbumi, joka julkaistiin 21. helmikuuta 2020.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 9/10
* Kaaoszine: 6/10

## Lähteet
Into the Great Unknown

**Into the Great Unknown** on ruotsalaisen rock -yhtye H.E.A.Tin viides studioalbumi, joka julkaistiin 22. syyskuuta 2017.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 7-/10
* Kaaoszine: 8½/10

## Lähteet
Mälkiä (Lappeenranta)

**Mälkiä** on Lappeenrannan kaupunginosa. Se sijaitsee noin 8 kilometriä Lappeenrannan keskustasta itään päin. Mälkiä kuuluu Lappeenrannan alueellisessa jaossa Lauritsalan alueeseen.

Saimaan kanava kulkee alueen länsireunassa ja sen varrella alueen lounaisosassa on Mälkiän sulku. Mälkiän asuinalue sijaitsee kanavan koillispuolella. Pontuksen koulu sijaitsee alueen pohjoisosassa.

## Lähteet
Vasyl Hohol-Janovskyi

**Vasyl Hohol-Janovskyi** (), Vasilii Gogol, (1777 Kuptsynskyi (nyk. Hoholeve), Pultavan alue – maaliskuussa 1825 Kybyntsin lähellä) oli kasakkasukuinen maanomistaja ja ukrainaksi kirjoittanut näytelmäkirjailija. Hänen poikansa oli kirjailija Nikolai Gogol. Paikallisen ylimyksen tilalla 1820-luvulla esitettyjä Hoholin näytelmiä ovat *Sobaka-vivtsia* sekä farssi *Prostak, ili hitrost’ ženštšiny, perehitrennaia soldatom*, joka muistuttaa Ivan Kotljarevskyin näytelmää *Moskal’-tšarivnyk*.

## Lähteet
Ammoniumoksalaatti

**Ammoniumoksalaatti** ((NH4)2C2O4) on ammonium- ja oksalaatti-ionien muodostama ioniyhdiste. Yhdistettä voidaan käyttää tekstiilien käsittelyssä, muiden oksalaattien valmistukseen ja analyyttisen kemian reagenssina.

## Ominaisuudet, valmistus ja käyttö
Huoneenlämpötilassa ammoniumoksalaatti on valkoista tai väritöntä kiteistä ainetta. Kidevedettömän yhdisteen lisäksi tunnetaan myös kidevedellinen monohydraatti (NH4)2C2O4·H2O. Kidevesi poistuu rakenteesta kuumennettaessa. Ammoniumoksalaatti liukenee kohtalaisesti veteen. Kuumennettaessa yhdiste hajoaa.

Ammoniumoksalaattia valmistetaan neutraloimalla oksaalihappoa ammoniakilla.
:(COOH)2 + 2 NH3 → (NH4)2C2O4 + H2O

Ammoniumoksalaattia voidaan käyttää tekstiilien käsittelyssä peittausaineena ja nahan käsittelyissä. Lisäksi sitä käytetään muiden oksalaattisuolojen valmistamiseen, raskasmetallien saostamiseen veteen liukenemattomina oksalaatteina ja analyyttisen kemian reagenssina.

## Lähteet
Atlas (yhtye)

**Atlas** on suomalainen, vuonna 2015 Nokialla perustettu metallimusiikin yhtye, jonka tyylilajeja ovat metalcore ja djent.

Keväällä 2018 yhtye kiersi Balttiaa yhdysvaltalaisen metalcore-yhtye Miss May I:n kanssa. Maaliskuussa 2019 yhtye solmi levytyssopimuksen saksalaisen Long Branch Recordsin kanssa.

## Kokoonpano
* Patrik Nuorteva – Laulu
* Leevi Luoto – Kitara ja laulu
* Tuomas Kurikka – Kitara
* Kevin Apostol - Basso
* Aku Karjalainen – Rummut

## Diskografia
* 
* 

### EP:t
* Northern Lights (2016)
* Uhri (2021)

### Singlet
* Borealis (2016)
* Orion (2016)
* Birthright (2019)
* The Catalyst (2019)
* Veli (2019)
* Aika (2019)
* Uni (2019)
* Taivaanranta (2021)
* Ukko (2021)
* Veri (2021)
* Uhri (2021)

## Lähteet
Primitive (Atlaksen albumi)

**Primitive** on Atlaksen debyyttialbumi, joka julkaistiin 5. lokakuuta 2018.
## Kappaleet
# 
# 
# 
# 
# 
# 
# 
# 
# 

## Kokoonpano
* Patrik Nuorteva - laulu
* Leevi Luoto - laulu & basso 
* Tuomas Kurikka - kitara
* Aleksi Viinikka - kitara
* Aku Karjalainen - rummut

## Arvostelut
* Metalliluola: 5½/10
* Soundi: 

## Lähteet
Ukko (Atlaksen albumi)

**Ukko** on Atlaksen toinen studioalbumi, joka julkaistiin 10. joulukuuta 2021.
## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Patrik Nuorteva – laulu
* Leevi Luoto – kitara & laulu
* Kevin Apostol – basso
* Tuomas Kurikka – kitara & laulu
* Aku Karjalainen – rummut

## Arvostelut
* Kaaoszine: 7+/10
* Metalliluola: 7+/10

## Lähteet
Mikythos

**Mikythos** (, ) oli antiikin kreikkalainen Rhegionin ja Zanklen tyranni noin vuodesta 476 eaa. alkaen. Hän oli Khoiroksen poika ja alun perin Rhegionin tyranni Anaksilaan orja. Tämän kuoltua lahjakkaaksi todettu Mikythos sai alueen hallinnan. Häntä pidetään Pyksus-nimisen siirtokunnan perustajana Italian länsirannikolle vuonna 471 eaa. siitä huolimatta että kävi tappiollisen sodan Tarasta vastaan pari vuotta aiemmin. Mikythoksella oli vallanperimykseen liittyviä kiistoja Syrakusan tyrannin Hieron I:n, Anaksilaan ystävän kanssa. Kun Anaksilaan pojat alkoivat aikuistuttuaan vaatia valtaa, Mikythos antoi periksi ja siirtyi Tegeaan Peloponnesokselle.

## Lähteet
Music hall

**Music hall** on Englannissa 1800-luvun puolivälistä 1920-luvulle asti suosittu lavaviihteen muoto. Music halliksi kutsuttiin sellaisia varietee-esityksiä, joita järjestettiin suurissa konserttisaleissa ja jotka sisälsivät musiikkia ja komediaa. Esiintyjät esiintyivät lavalla ja yleisö istui pöytien ääressä virvokkeita nauttien.

Music hall -esityksessä nähtiin laulajia, koomikoita, tanssijoita ja näyttelijöitä, joskus myös jonglöörejä, akrobaatteja ja taikureita. Yhden illan show’ssa esiintyi kuudesta kahdeksaan esiintyjää. Esitykset olivat kansanomaisia, ja niissä kävi etenkin työväenluokkaisia miehiä.

Music hall -teatteri perustuu Englannin kaupunkimajatalojen *taproom concert* -viihteeseen, jota alettiin esittää vuoden 1751 alkoholilisenssilain jälkeen suurissa saleissa. Vuodesta 1843 alkaen alkoholijuomien käyttö ja tupakointi sallittiin music hall -teattereissa mutta kiellettiin tavallisissa teattereissa. Music hallin pioneeri oli Charles Morton, joka rakennutti vuonna 1852 Lontooseen Morton’s Canterbury Hall -teatterin.

Äänielokuvat alkoivat syrjäyttää music hallia 1920-luvulla, ja music hall -teatterit muutettiin elokuvateattereiksi. Toisen maailmansodan jälkeen Englannin sadoista music hall -teattereista oli jäljellä enää muutama.

## Katso myös
* Vaudeville

## Lähteet

## Aiheesta muualla
* Music Hall - aito lontoolainen huvitus, Helsingin Sanomat, 11.12.1938, nro 334, s. 35, Kansalliskirjaston digitaaliset aineistot
Pöytätenniksen Euroopan-mestaruuskilpailut 2003

**Pöytätenniksen Euroopan-mestaruuskilpailut 2003** kilpailtiin Courmayeurissa, Italiassa. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli sekä miesten ja naisten joukkuekilpailut. Menestynein maa oli Valko-Venäjä.

Miesten kaksinpelin mestaruuden voitti valkovenäläinen Uladzimir Samsonau ja naisten kaksinpelin mestaruuden romanialainen Otilia Bădescu. Miesten nelinpelin mestaruuden voitti itävaltalais-valkovenäläinen pari Chen Weixing / Jevgeni Tšeštentinin. Naisten nelinpelin mestaruuden voittivat kroatialainen Tamara Boroš ja romanialainen Mihaela Steff. Sekanelinpelin mestarit olivat itävaltalainen Werner Schlager ja Krisztina Tóth. Valko-Venäjä voitti miesten joukkuekilpailun ja Italia naisten joukkuekilpailun.

## Lähteet
Carl Spitzweg

**Carl Spitzweg** (5. helmikuuta 1808  München –  23. syyskuuta 1885 München) oli saksalainen taidemaalari.

## Elämä ja ura
Spitzweg opiskeli taidetta enimmäkseen ominpäin ja työskenteli Münchenissä. Hän elätti itsensä jonkin aikaa apteekin proviisorina kotikaupungissaan ja siirtyi vasta myöhään täysin taideuralle. Hän asui Münchenissä pienessä asunnossa kerrostalossa, josta oli näköala vanhaan kaupunkiin, jonka vaikutus näkyy myös hänen maalauksissaan. Vuonna 1851 hän teki Eduard Schleichin kanssa opintomatkan Pariisiin, Lontooseen ja Antwerpeniin.

Paitsi romanttisen haavemaisia maisemia Spitzweg maalasi Biedermaier-ajan elämästä pienikokoisia ja tarkkapiirteisiä humoristisen idyllimäisiä laatukuvia, joissa hän tavallisesti esittää määrättyjä tyyppejä (yksinäisiä runoilijoita, oppineita, yövartioita, erakoita ynnä muuta). Vuodesta 1844 Spitzweg toimi *[[Fliegende Blätter]]* -lehden innokkaana ja ansiokkaana avustajana. Spitzwegin teoksista on julkaistu *Spitzweg-Mappe* (1887–88) ja *Spitzweg-Album* (1896).


Carl Spitzweg - "The Bookworm".jpg|*Lukutoukka*, 1850.
Carl Spitzweg - Im Harem.jpg|*Haaremissa*, 1855 jälkeen.
Carl_Spitzweg_-_Der_arme_Poet_(Neue_Pinakothek).jpg|*Köyhä runoilija*, 1839.


## Lähteet

## Aiheesta muualla
Imera Settentrionale

**Imera Settentrionale**, joka tunnetaan myös nimellä **Fiume Grande**, on joki Pohjois-Sisiliassa Palermon maakunnassa. Joen pituus on noin 35 kilometriä, ja valuma-alue on noin 340 neliökilometriä. Siitä on runsaasti historiallisia merkintöjä, kun sen laskukohta Tyrrhenan mereen sijaitsee muinaisen kreikkalaisperäisen Himeran rauniokaupungin kohdalla.

## Lähteet
Witiza

**Witiza**, myös **Wittiza** tai **Vitiza** (noin 686 – 710 Toledo) oli visigoottien kuningas vuosina 702–710. Hän oli kuningas Egican poika, ja seurasi isäänsä valtaistuimella vuonna 702. Sitä ennen hän oli toiminut muutaman vuoden isänsä kanssahallitsijana. Witizan valtaannousun tarkka ajankohta vaihtelee eri lähteissä, mutta se ajoittunee vuosille 700–702. Witiza mainitaan paheelliseksi mieheksi, jolla oli useita vaimoja ja jalkavaimoja.

## Lähteet
Hvardijsken lentotukikohta

**Hvardijsken lentotukikohta** (, , ’Gvardeiskojen lentotukikohta’) tai Hvardijsken sotilaslentokenttä (, ) (ICAO: **UKFG**), on Ukrainan Krimin autonomisen tasavallan Simferopolin piirissä, kolme kilometriä Hvardijsken () kaupunkityyppisen taajaman keskustasta länteen sijaitseva sotilastukikohta. Tukikohta sijaitsee alle 10 kilometriä Simferopolin kansainvälisestä lentoasemasta pohjoiseen ja maanteitse noin 25 kilometriä Simferopolista luoteeseen. Keväästä 2014 se on ollut osa Venäjän miehittämää Krimin niemimaata.

Hvardijsken lentotukikohdassa toimi joulukuussa 2021 Venäjän 37. yhdistetty ilmarykmentti (37 SAP). Siihen kuuluu kaksi hävittäjälentuetta, joista yhden lentokonetyyppi on Suhoi Su-24M (tai Suhoi Su-24MS tai  Suhoi Su-24MR) ja toisen Suhoi Su-25SM (tai Suhoi Su-25UB). 

## Lähteet

## Aiheesta muualla
*Vojennyi aerodrom Gvardeiskoje  (wikimapia.org)
*В Гвардейском в Крыму предположительно создан 37-й смешанный авиационный полк 27-й авиадивизии (1.12.2014)  (livejournal.com)
Primitive

**Primitive** voi tarkoittaa seuraavia:

* *[[Primitive (Suburban Triben albumi)|Primitive]]*, Suburban Triben albumi vuodelta 1994
* *[[Primitive (Soulflyn albumi)|Primitive]]*, Soulflyn albumi vuodelta 2000
* *[[Primitive (Atlaksen albumi)|Primitive]]*, Atlaksen albumi vuodelta 2018.

## Katso myös
* *[[Primitive Finland]]*, Northern Heritagen vuonna 2003 julkaisema split-albumi
Heimoturnaus

**Heimoturnaus** () oli 8.–10. elokuuta 1934 Tallinnassa järjestetty jalkapalloturnaus, johon osallistuivat Viron, Suomen ja Unkarin jalkapallomaajoukkueet. Heimoaatteen ohella turnauksella juhlistettiin Viron jalkapalloliiton 25-vuotisjuhlia. Turnauksen voitti Suomi, joka lehdistössä julistettiin ”suomalais-ugrilaiseksi jalkapallomestariksi”. Unkaria edusti amatöörijoukkue, minkä vuoksi Unkarin jalkapalloliitto ei laske turnausta A-maaotteluiksi.

Juhlaseremoniat pidettiin ennen Unkarin ja Suomen ottelua. Joukkueet marssivat stadionille ryhdikkäästi lippujensa perässä, jonka jälkeen kuultiin puheita. Kunniavieraana oli Viron presidentti Konstantin Päts. Suomen Palloliittoa edustaneen Kaarlo Soinion kerrottiin pitäneen ”heimohenkisen” puheen. Turnaukseen liittyi myös Töölön pallokentällä pelattu Suomen ja Viron B-maajoukkueiden ottelu, joka päättyi Viron 2–0-voittoon.

## Tilastot
### Sarjataulukko

### Ottelut

### Maalintekijät
;3 maalia
* László Keszei
;2 maalia
* Jarl Malmgren
* Lauri Taipale
;1 maali
* Béla Bihámy
* Gyula Kiss
* Richard Kuremaa
* Yrjö Kylmälä
* Valter Neeris
* Georg Siimenson

## Lähteet
Anaksilas Rhegionlainen

**Anaksilas** (, ) tai **Anaksilaos** (, ) (k. 476 eaa.) oli antiikin kreikkalainen Rhegionin kaupunkivaltion tyranni, siihen aikaan kun muun muassa Samoksen ja Joonian pakolaisia saapui suurissa määrin Sisilian Zankleen nykyisen Messinan seudulle vuoden 494 eaa. vaiheilla. Herodotoksen mukaan Anaksilas ajoi heidät pois ja muutti kaupungin mimen Zanklesta Messeneksi. Noin vuonna 480 eaa. Anaksilas sai karthagolaisten avun apelleen, Himerassa valtaa pitäneelle Terillokselle taistelussa Theronia vastaan. Anaksilaan orjana toiminut Mikythos sai tilapäisesti Rhegionin vallan palkkiona lastensa suojelusta, kun Anaksilas itse kuoli vuonna 476 eaa. Anaksilas itse oli Kretineen poika ja peloponnesoslaista syntyperää kuten Mikythoskin.

Anaksilas lienee Richar Bentleyn ja Alexander Dycen mukaan ollut Olympian kisojen voittaja.

## Lähteet
Jussi Aaltonen (jääpalloilija)

**Jussi Aaltonen** (s. 4. huhtikuuta 1989) on suomalainen jääpalloilija. Hän edustaa Ruotsin Elitserienissä pelaavaa Vetlandaa ja on pelipaikaltaan maalivahti.

## Seurajoukkueura

Aaltonen on Porin Narukerän kasvatti. 

Aaltonen siirtyi Ruotsiin vuonna 2012. Vuodet 2014-2024 Hän edusti IFK Motalaa.

Joulukuussa 2024 Aaltonen siirtyi Åby Tjureda IF:ään.

Huhtikuussa 2025 Aaltonen siirtyi Vetlanda BK:hon kahden vuoden sopimuksella.

Lokakuussa 2025 Aaltonen valittiin Vuoden jääpalloilijaksi.

## Maajoukkueura

Aaltonen teki arvokisadebyyttinsä Suomen paidassa vuoden 2019 MM-kilpailuissa Ruotsissa. Suomi voitti kisoissa pronssia.

## Yksityiselämä

Aaltosen veli Ville Aaltonen pelaa jääpalloa Porin Narukerässä.

## Saavutukset

**Maajoukkueessa**:

*MM-hopea: 2023, 2025
*MM-pronssi: 2019

**Seurajoukkueessa**:

*SM-hopea: 2012

*SM-pronssia: 2006, 2007, 2010, 2011

## Lähteet